Predkladacia správa

	Na pozvanie českej strany sa dňa 1. júna 2001 uskutočnilo spoločné rokovanie Predsedníctva Rady hospodárskej a sociálnej dohody Českej republiky a Predsedníctva Rady hospodárskej a sociálnej dohody Slovenskej republiky. Toto stretnutie sa uskutočnilo po deviatich rokoch a vyplynulo z dohody, ktorú podpísali Česká a Slovenská tripartita po rozdelení federácie.
	V záveroch tohoto rokovania sa obidve strany zhodli, že takéto pravidelné stretávania by mali byť najmenej raz za rok. Medzi tým sa uskutočnilo pracovné rokovanie na tému dôchodkových systémov ČR a SR, ktoré organizačne zabezpečilo MPSVR SR.
	V zmysle dohody partnerov sa rokovanie uskutoční v Bratislave dňa 26. marca 2002 v Miestodržiteľskom paláci. Nakoľko v delegácii ČR sú vysokí predstavitelia vlády p. Vladimír Špidla podpredseda vlády ČR a minister práce,  Jiří Rusnok minister financií ČR a predstavitelia zamestnávateľov a odborov, je nevyhnutné zabezpečiť adekvátne prijatie a zastúpenie so slovenskej strany.